text: Amerikansk soldat varetægtsfængslet for voldtægtsforsøg
  04 juni 2018 kl. 10.15
  En 21-årig amerikansk statsborger er mandag eftermiddag blevet varetægtsfængslet i fire uger i et grundlovsforhør ved retten i Sønderborg. Han sigtes for voldtægtsforsøg i Haderslev.
  Manden er sigtet for tidligt søndag morgen at have forsøgt at voldtage en 19-årig pige på Hiorth Lorenzens Vej i Haderslev. Han blev anholdt søndag aften.
  Det lykkedes den 19-årig kvinde at sparke sig fri, da hun blev overfaldet tidlig søndag morgen, mens hun var på vej hjem fra en bytur.
  Mandag eftermiddag er han blevet fremstillet i grundlovsforhør ved retten i Sønderborg. Han nægter sig skyldig i forsøg på voldstægtsforsøg og har kæret beslutningen om varetægtsfængsling. 
  Manden er en amerikansk soldat, der er på øvelse i Danmark. 
  Søndag oplyste politiet, at gerningsmanden trak kvindens trusser af og befamlede hende, før hun havde held til at sparke ham og slippe væk.
  Den 19-årige kunne ud over et godt signalement oplyse, at overfaldsmanden talte engelsk med tydelig amerikansk accent.
  